Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Autoilija syöksyi väkijoukkoon ruuhkaisella kadulla Jerusalemissa, -
mitä pidetään terrori-iskuna jo toisen kerran kahden viikon sisällä.
Puolustusministeri Ja'alon kuvasi -
Israelin ja USA:n välisiä suhteita luodinkestäviksi.
Temppelivuori suljettiin vierailijoilta tänä aamuna -
palestiinalaisten kahakoitua Israelin turvallisuusvoimien kanssa.
Hizbollah-johtaja Nasrallah ilmoitti, -
että hänen järjestönsä on valmis sotaan Israelin kanssa.
Autoilija syöksyi väkijoukkoon ruuhkaisella kadulla Jerusalemissa.
Kuljettaja nousi sen jälkeen autostaan ja alkoi hakata rautatangolla ihmisiä.
Poliisi ampui kuljettajan kuoliaaksi. Poliisin mukaan -
kyseessä oli harkittu palestiinalaishyökkäys.
Kahdeksan ihmisen kerrotaan louk- kaantuneen, joista kahden kriittisesti.
Israel ja USA korostivat uuden sotakoneprojektin avajaisissa, -
että maiden väliset suhteet ovat ennallaan.
Liittolaisuutta ovat koetelleet näkemyserot -
Israelin siirtokuntarakentamisesta ja Iranin-vastaisesta strategiasta.
Israelilaisen taistelukonevalmistajan tilaisuudessa -
puolustusministeri Ja'alon kuvasi, että Israelin osallistuminen projektiin -
on todiste maiden välisten suhteiden luodinkestävyydestä.
Pääministeri Netanjahu ja presidentti Obama ovat olleet erimielisiä siitä, -
miten suhtautua palestiinalaisten valtiopyrkimyksiin -
ja voimankäyttöön Iranin väitetyn ydinohjelman pysäyttämiseksi.
Jännitteet ovat ajoittain kärjistyneet pahasti. Äskettäin USA -
tuomitsi ankarasti Israelin siirtokunta- rakentamisen Itä-Jerusalemiin, -
ja anonyymi USA:n virkamies kutsui Netanjahua pelkuriksi.
Nyt on aika sanoa jälleen kerran, kuuluvasti ja selvästi, -
että USA:n ja Israelin erityissuhde on vahvempi kuin mikään erimielisyys.
Mikään riita ei voi horjuttaa erityistä suhdettamme.
Eikä ole mitään kiistettävää siinä kiitollisuudenvelassa, -
jota Israel tuntee USA:ta kohtaan sen antamasta tuesta turvallisuudellemme.
Maailmassa on tänään tahoja, jotka haluavat vahingoittaa maitamme.
On rohkaisevaa tietää, -
että USA ja Israel seisovat aina toistensa tukena ja turvana.
USA:n tyytymättömyys kuvastui Ja'alonin viimekuisesta vierailusta.
Ja'alon sai tavata USA:n puolustusministeri Hagelin, -
mutta hänelle ei järjestetty tapaamista varapresidentti Bidenin, -
ulkoministeri Kerryn tai turvallisuuspo- liittisen neuvonantajan Ricen kanssa.
USA:n ja Israelin yhteisen sotakoneprojektin -
odotetaan tuovan Israelille noin 4 miljardia dollaria.
Israel on ostanut USA:lta 2,75 mrd. dollarilla 19 hävittäjää, -
joiden on määrä saapua vuonna 2016. Puolustuslähteiden mukaan -
Israel saattaa tämän lisäksi tilata pian 25-31 uutta konetta.
F35-hävittäjät ovat kaikki monitoimitaistelukoneita, -
ja niiden hankintaa pidetään suorana viestinä Iranille siitä, -
että Israel pystyisi iskemään niillä Iranin ydinlaitoksiin tutkia välttäen.
Temppelivuori suljettiin vierailijoilta tänä aamuna, kun palestiinalaiset -
kahakoivat Israelin turvallisuusvoimien kanssa heitellen kiviä ja tulitteita.
Samanaikaisesti joukko oikeisto- aktivisteja odotti alueen portilla.
Yksi palestiinalainen loukkaantui kahakoissa.
Alue avattiin pian uudelleen, mikä kuvastaa tilanteen räjähdysherkkyyttä-
ja jännitteen kiristymistä juutalaisten, arabien ja turvallisuusvoimien välillä.
Oikeistoaktivistit tulivat paikalle rukoilemaan -
toipumista Yehuda Glickille, jota ammuttiin viime viikolla.
Glick on yksi johtajista liikkeessä, joka tavoittelee juutalaisille oikeutta-
rukoilla Temppelivuorella. Rukous alueella sallitaan nyt vain muslimeille.
Glickiä ammuttiin, kun hän oli poistumassa aihepiirin konferenssista.
Hizbollah-johtaja Nasrallah ilmoitti, -
että hänen järjestönsä on valmis sotaan Israelin kanssa.
Nasrallah oli viettämässä ashura-juhlaa, jolloin shiiamuslimit -
surevat imaami Husseinin, profeetta Muhammedin lapsenlapsen, -
kuolemaa Kerbalan taistelussa Irakissa vuonna 680 jKr.
Nasrallah kutsui muslimeja yhdistymään ja suojelemaan -
muslimien pyhää paikkaa, al-Aksan moskeijaa. Se sijaitsee -
Jerusalemin Temppelivuorella ja on Nasrallahin mukaan Israelin uhan alla.
Tämä ei ole pelonlietsomista tai liioittelua.
Tätä moskeijaa ja pyhää paikkaa vastaan -
kohdistuu todellinen ja vakava uhka.
Tämä on jokaisen muslimin velvollisuus kaikkialla maailmassa, -
ei vain Jerusalemin asukkaiden, Palestiinan kansan tai arabien, -
vaan koko maailmanlaajuisen muslimiyhteisön velvollisuus.
Olisi lopullinen katastrofi ja häpeä miljardille muslimille, -
jos yksi heidän pyhimmistä paikoistaan ja moskeijoistaan -
häpäistäisiin, juutalaistettaisiin tai tuhottaisiin.
Nasrallah sanoi, että vaikka monet hänen taistelijoistaan ovat parhaillaan-
sotimassa Syyriassa presidentti Assa- din tukena sunnikapinallisia vastaan, -
Hizbollahin joukot ovat silti valmiita myös konfliktiin Israelin kanssa.
Nasrallah huomautti, että Hizbollahin raketit yltävät kaikkialle Israeliin.
Vastarintamme Libanonissa ei ole sulkenut silmiään sekunniksikaan -
miehitetyn Palestiinan vastaiselta rajalta.
Vastarintamme on läsnä koko eteläisellä seudulla; -
se on vahva, valmis, tehokas ja mitä korkeimmassa valmiustilassa.
Israel tietää, että sota tulee maksamaan kalliisti.
Heitä pidättelee se pelote, mitä vastarintamme edustaa.
Hizbollah ilmoitti olevansa vastuussa -
Libanonin ja Israelin rajalla lokakuussa tehdystä räjähdyksestä, -
joka haavoitti kahta israelilais- sotilasta. Se oli ensimmäinen isku -
Israelin armeijaa vastaan, jonka Hizbollah otti vastuulleen -
v. 2006 jälkeen, jolloin Hizbollah ja Israel kävivät 33-päiväisen sodan.
Palestiinalaisviranomaiset kertoivat luovuttavansa tässä kuussa -
YK-turvallisuusneuvostolle esityksen, jossa vaaditaan -
lopullista ajankohtaa Israelin miehityksen päättymiselle.
USA:n odotetaan käyttävän veto- oikeuttaan esityksen hylkäämiseksi.
Palestiinalaiset sanovat, että se ei silti estä heitä, -
sillä rauhanneuvottelut ovat kaatuneet kerta toisensa jälkeen.
Viimeisimmät rauhanneuvottelut katkesivat huhtikuussa -
yhdeksän kuukautta kestäneiden USA:n johtamien tapaamisten jälkeen.
Israelin siirtokuntarakentamisen väitettiin varjostaneen neuvotteluja.
Palestiinalaisia on painostettu, -
luopumaan esityksestään turvallisuusneuvostolle.
Muun muassa USA:n avun väitetään olevan uhattuna.
Palestiinalaiset sanovat, että jos USA käyttää vetoaan, he aikovat hakea -
jäsenyyttä kansainväliseen tuomio- istuimeen syyttääkseen israelilaisia -
väitetyistä sotarikoksista Gazassa, Länsirannalla ja Itä-Jerusalemissa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman